Pokiaľ plánujete získať PS5 v deň vydania konzoly 12. respektíve 19. novembra, tak na to rýchlo zabudnite. Nejde len o ten fakt, že konzola nebude mať dostatok kusov. Sony sa vyjadrilo, že kdekoľvek v obchode nebude k dispozícii žiadny kus. A to z dôvodu toho, aby sa ľudia nehromadili v noci pred obchodmi a nevytvárali tam "kempovacie miesta" a zabránili tak šíreniu Covid-19.
To znamená, že k získaniu PS5 pri spustení si musíte konzolu objednať online. Jednoducho nebudete môcť prísť do obchodu a vziať si ju. Sony jednoducho nechce, aby sa ľudia schádzali na verejných miestach.Tým sa vystavujú riziku zamestnanci, ako aj zákazníci. Konzola je však beznádejne vypredaná. Najbližší dátum dostupnosti konzol sa spomína až február. informácie priniesol portál Push Square.